[{"text_idx": "#000002", "text": "Mae cylchlythyr blynyddol Cyngor Ysgolion Sul ar gael isod fel dogfen pdf. Mae\u2019n cynnwys y wybodaeth ddiweddaraf am ddigwyddiadau ac adnoddau, gan gynnwys ffurflenni archebu gwerslyfrau, cardiau nadolig a Beiblau a rgyfer pob oed. Cyfeiria hefyd at y llu o adnoddau sydd ar gael ar y we gennym. Cliciwch ar y botwm isod er mwyn ei ddarllen ar y we fel dogfen pdf \u2013 neu mae modd ei lawrlwytho i\u2019ch cyfrifiadur ac argraffu rhannau ohono."}, {"text_idx": "#000003", "text": "Os am archebu unrhyw deitlau yn uniongyrchol dros y we yna cliciwch ar gloriau y llyfrau i fynd i wefan y Cyngor Llyfrau sef ."}, {"text_idx": "#000004", "text": "Yn dilyn ailstrwythuro y mae Cyngor Ysgolion Sul newydd sefydlu tri phanel gwaith newydd.\nBydd y paneli newydd hyn yn llywio cyfeiriad gwaith y Cyngor dros y pum mlynedd nesaf."}, {"text_idx": "#000005", "text": "Mi fydd gan bob panel gynrychiolwyr o\u2019r pum enwad sy\u2019n rhan o Cyngor Ysgolion Sul ynghyd ag aelodau cyfetholedig oherwydd arbenigedd eu gwaith, lle mae modd cydweithio gyda mudiadau eraill ar brojectau arbennig."}, {"text_idx": "#000006", "text": "Mae rhaglen waith y paneli wedi ei osod i mewn i\u2019r categori\u0308au hyn, sef:"}, {"text_idx": "#000007", "text": "Hwn fydd y panel a fydd yn blaenoriaethu ar anghenion yr eglwysi ar gyfer cyflawni ei weinidogaeth hy adnoddau i\u2019w defnyddio oddi fewn i\u2019r eglwys, sy\u2019n cynnwys gwerslyfrau ysgol Sul ac esboniadau, deunydd defosiynol ar gyfer addoli, deunydd caneuon ac emynau ayyb."}, {"text_idx": "#000008", "text": "Hwn fydd y panel a fydd yn blaenoriaethu ar anghenion yr eglwysi ar gyfer cyflawni ei genhadaeth hy adnoddau i\u2019w defnyddio er mwyn i\u2019r eglwys ymestyn allan i\u2019r gymuned er mwyn cenhadu, sy\u2019n cynnwys llyfrynnau a chylchgronau er mwyn eu cyflwyno yn rhad ac am ddim."}, {"text_idx": "#000009", "text": "Panel hyfforddi, hyrwyddo a hybu\nHwn fydd y panel a fydd yn canolbwyntio ar sut ydan ni yn cyfathrebu gyda\u2019r eglwysi, ac yn eu hannog a\u2019i hyfforddi i ddefnyddio\u2019r adnoddau sydd ar gael."}, {"text_idx": "#000010", "text": "Rydym yn gyffrous wrth feddwl am bosibiliadau\u2019r paneli hyn, ac yn arbennig os gallwn fod yn offeryn i hybu cydweithio rhyngom fel enwadau a mudiadau Cristnogol er mwyn cyflawni gwaith ymhlith eglwysi Cymraeg ein gwlad."}]